Vom avea un sezon spectaculos al Formulei 1 pe care îl veți vedea pe Antena 3 CNN.
În primul rând vom avea parte de cel mai lung sezon. 22 de curse am avut anul trecut, însă stagiunea exist:entă va mai adăuga însă una. Marele premiu al Chinei!
Acesta nu a mai fost organizat de la izbucnirea pandemiei de COVID19. Circuitul de la Shanghai este spectaculos. Aici avem 56 de tururi de efectuat pe o distanță totală de puțin peste 305 kilometri.
Circuitul de la Imola va reveni, după ce anul trecut cursa a fost suspendată din cauza inundațiilor. Încă din 1980 se aleargă pe acest circuit renovat de mai multe ori. Are 20 de curbe şi o lungime de puțin peste 5 kilometri. Anual aproape 75 de mii de spectatori asistă aici la spectacolul formula 1 pe care îl veţi vedea la Antena 3 CNN.
O altă noutate în acest an este legată de programul curselor. Piloții vor avea două mari pauze.
Pe lângă bine-cunoscuta perioadă de odihnă din vară, va mai apărea una între septembrie și octombrie. Astfel, echipele vor avea șansa de a-și dezvolta monoposturile pentru finalul sezonului.
În plus, anul acesta primele două curse ale sezonului din Bahrain, respectiv Arabia Saudită picau în timpul sărbătorii religioase a Ramandanului.
Astfel, cursa de la Jeddah va avea loc sâmbătă şi o veţi vedea în direct la Antena 3 CNN, începând cu ora 19:00.